**Zmluva o poskytovaní služieb**

uzatvorená podľa zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len ako ,,**ZVO**“) v spojení s § 269 ods. 2 Obchodného zákonníka a v znení neskorších predpisov (ďalej len ako ,,ObZ“) (ďalej len ako „**Zmluva**“)

medzi zmluvnými stranami

**Objednávateľ: Hlavné mesto Slovenskej republiky Bratislava**

**Sídlo:** Primaciálne námestie č. 1, 814 99 Bratislava

**Zastúpený:**

**IČO:** 00603481

**DIČ:** 2020372596

**Peňažný ústav:**

**Číslo účtu vo formáte IBAN:**

(ďalej len ,,**Objednávateľ**“)

a

**Dodávateľ :**

**Sídlo:**

**Zapísaný**:

**Zastúpený:**

**IČO:**

**DIČ:**

**IČ DPH:**

**Peňažný ústav:** .

**Číslo účtu vo formáte IBAN:**

(ďalej len „**Dodávateľ**“)

(Objednávateľ a Dodávateľ ďalej spolu aj ako „**Zmluvné strany**“ alebo jednotlivo ako „**Zmluvná strana**“)

**Preambula**

Táto Zmluva sa uzatvára na základe výsledku zadávania zákazky prostredníctvom dynamického nákupného systému ,,Inžinierska činnosť“ zriadeného dňa 03.07.2023 Oznámenie o vyhlásení verejného obstarávania bolo uverejnené v Úradnom vestníku EÚ pod. znač. 2023/S 124-394122 a vo Vestníku verejného obstarávania dňa 03.07.2023 pod. č.. 21835-MUS.

Účelom tejto Zmluvy je vzájomná spolupráca Zmluvných strán pri zabezpečení inžinierskej činnosti, konzultačnej a poradenskej činnosti počas projektovej prípravy stavby s názvom **„Bytový dom Terchovská a dotknuté územie“** umiestnenej medzi ulicami Terchovská – Banšelova – Galvaniho, Bratislavapre potreby Objednávateľa. Rozumie sa ňou súbor činností, ktoré v mene Objednávateľa ako budúceho stavebníka vykonáva právnická alebo fyzická osoba pre potreby zabezpečenia prípravy, realizácie a odovzdania stavby. Je to súhrn činností, ktorými sa zabezpečujú všetky služby pri zastupovaní Objednávateľa ako stavebníka v konaní so štátnymi orgánmi, samosprávnymi orgánmi, dotknutými organizáciami, správcami inžinierskych sietí najmä zabezpečenie vstupných podkladov, prieskumov, odborných posudkov a stanovísk a projektovej a inej dokumentácie stavby, zastupovanie Objednávateľa ako navrhovateľa v stavebnom konaní, zlúčenom konaní v konaniach o zmene stavby pred dokončením a v preberacom a kolaudačnom konaní, ohlásenia stavebnému úradu v zmysle § 55 ods. 2 zákona č. 50/1976 Zb. Zákon o územnom plánovaní a stavebnom poriadku, ako aj in (ďalej len ako ,,**Stavebný zákon**”), zabezpečenie všetkých podkladov pre príslušný rozsah povolení, rozhodnutí a stanovísk, inžiniersku činnosť spojenú s majetkovoprávnym vysporiadaním (ďalej len ako ,,**Inžinierska činnosť**“).

Zmluvné strany berú na vedomie, že Objednávateľ podľa § 11 ods. 1 ZVO nesmie uzavrieť zmluvu, koncesnú zmluvu alebo rámcovú zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

Na predmetnú stavbu je vydané právoplatné územné rozhodnutie o umiestnení stavby Mestskej časti Bratislava – Ružinov č. SÚ/CS 9152/2023/16/MER-27 zo dňa 07.09.2023.

Na činnosť „**Bytový dom Terchovská a dotknuté územie**“ bolo Okresným úradom Bratislava, odborom SoŽP vydané rozhodnutie v zisťovacom konaní podľa zákona 234/2006 Z.z. v platnom znení č. OU-BA-OSZP-2023/030108-021 zo dňa 21.02.2023 s výrokom, že navrhovaná činnosť sa nebude posudzovať.

**Článok I.**

**Predmet Zmluvy**

1. Predmetom tejto Zmluvy je záväzok Dodávateľa počas platnosti tejto Zmluvy poskytovať Objednávateľovi služby, spojené s Inžinierskou činnosťou. Zmluvné strany sa dohodli, že predmetom Zmluvy je zabezpečenie činností zo strany Dodávateľa pre Objednávateľa definované v Prílohe č. 1 – Opis predmetu zákazky tejto Zmluvy.
2. Dodávateľ sa zaväzuje podľa požiadaviek Objednávateľa, zabezpečiť služby spojené s Inžinierskou činnosťou (ďalej len ako „Služby“) v súlade s touto Zmluvou, a poskytovať prípadne ďalšie služby na základe jednotlivých návrhov a požiadaviek, ktoré Objednávateľ predloží Dodávateľovi v súlade s touto Zmluvou.
3. Podrobná špecifikácia predmetu Zmluvy podľa bodu 1. a 2. tohto článku, je uvedená v Prílohe č.1 – Opis predmetu zákazky v časti 1a) Prílohy č.1 tejto Zmluvy – (ďalej len ako ,,Príloha č. 1 – časť 1a“), ktorá tvorí neoddeliteľnú súčasť tejto Zmluvy.
4. Objednávateľ sa zaväzuje zaplatiť Dodávateľovi za riadne a včas vykonanú Službu špecifikovanú v tomto článku Zmluvy zmluvnú cenu dohodnutú v súlade s Prílohou č. 2 – „Ponuka v zákazke“ tejto Zmluvy (ďalej len ako ,,Príloha č. 2“).

**Článok II**

**Miesto, termín a spôsob poskytovania Služby**

1. Dodávateľ sa zaväzuje poskytovať Služby v požadovanom rozsahu a kvalite. Jednotlivé požadované výstupy, finálne správy, oznámenia, rozhodnutia a celkovú dokumentáciu v tlačenej a/alebo online podobe je Dodávateľ povinný poskytovať v rozsahu a v kvalite špecifikovanej v Prílohe č. 1 – Opis predmetu zákazkytejto Zmluvy, v časti 1b)(ďalej len ako **,,Príloha č.1 – časť 1b“**)**.**
2. Objednávateľ sa zaväzuje poskytnúť Dodávateľovi včas a v potrebnej kvalite potrebnú súčinnosť, najmä mu je povinný poskytnúť relevantné informácie, podklady a materiály pre kvalitné plnenie predmetu Zmluvy.
3. Zmluvné strany sa dohodli, že Služby podľa tejto Zmluvy budú zo strany Dodávateľa poskytnuté v súlade s termínmi a v lehote uvedenej v Prílohe č. 1 – Opis predmetu zákazky tejto Zmluvy, v časti 1c) (ďalej len ako **,,Príloha č.1 – časť 1c“)**. V prípade Služby, ktorej výsledkom je získanie príslušného povolenia, vydanie rozhodnutia a/alebo obdobného aktu zo strany príslušného kompetentného orgánu štátnej správy a/alebo samosprávny sa poskytnutím Služby rozumie jeho úspešné získanie a/alebo vydanie v rozsahu, v termíne a za podmienok vymedzených Objednávateľom.
4. Dodávateľ má nárok na úhradu ceny za poskytnutie Služby:
5. v prípade úspešného získania povolenia a/alebo vydania rozhodnutia a/alebo obdobného aktu špecifikovaného v tejto Zmluve a/alebo v jej prílohách, t.j. zodpovedá Objednávateľovi za dosiahnutý výsledok, s výnimkou nezískania tohto povolenia a/alebo nevydania rozhodnutia, príp. aktu na základe zavinenia zo strany Objednávateľa, alebo
6. v inom prípade, najmä pri plnení predmetu Zmluvy, ktorý je možné z povahy veci rozdeliť na čiastkové plnenia a ak sú predmetné čiastkové plnenia, resp. čiastkové poskytnutie Služby výslovne Zmluvnými stranami dojednané, a špecifikované v Prílohe č. 1 – Opis predmetu zákazky tejto Zmluvy, v časti 1d) (ďalej len ako **,,Príloha č.1 – časť 1d“**).
7. Dodávateľ poskytne Objednávateľovi zoznam požadovaných dokumentov a podkladov potrebných na realizáciu predmetu Zmluvy a Objednávateľ sa zaväzuje tieto dokumenty predložiť v dohodnutej lehote. Náklady s tým spojené znáša Objednávateľ.
8. Miestom dodania predmetu Zmluvy v zmysle Prílohyč.1 – časť 1b je sídlo Objednávateľa.

**Článok III**

**Spôsob plnenia predmetu Zmluvy**

* 1. Objednávateľ zabezpečí Dodávateľovi prístup do priestorov v mieste poskytovania Služieb v rozsahu nevyhnutnom na plnenie predmetu tejto Zmluvy, ktoré sú špecifikované i v Prílohe č.1 tejto Zmluvy.
  2. Objednávateľ je povinný:

1. poskytnúť Dodávateľovi a ním zmluvne povereným projektovým manažérom potrebnú súčinnosť na riadne poskytovanie Služieb,
2. platiť Dodávateľovi dohodnutú cenu za poskytnutie Služieb v dohodnutej lehote splatnosti,
3. zabezpečiť súčinnosť svojich zamestnancov pri poskytovaní potrebných informácií Dodávateľovi, ktoré sú pre poskytovanie Služieb nevyhnutné,
4. ihneď oznámiť Dodávateľovi zmeny všetkých údajov obsiahnutých v tejto Zmluve,
5. upozorniť Dodávateľa na možné ťažkosti pri plnení zmluvných povinností a vynaložiť všetko úsilie na ich odstránenie,
6. vystaviť včas Dodávateľovi písomné splnomocnenie v rozsahu potrebnom pre plnenie predmetu Zmluvy,
7. prevziať a potvrdiť prevzatie riadne a včasne poskytnutej Služby zo strany Dodávateľa v písomnej forme, konkrétne prostredníctvom dokumentu - Protokol o prevzatí služby.
   1. Protokol o prevzatí služby bude obsahovať najmä číslo Zmluvy, potvrdenie rozsahu, kvality a lehoty pre poskytnutie plnenia zo strany Dodávateľa v súlade s Prílohou č.1 tejto Zmluvy, vrátane jej všetkých častí.
   2. Dodávateľ sa pri plnení predmetu Zmluvy zaväzuje:
8. vykonávať dohodnuté Služby riadne, s odbornou starostlivosťou, hospodárne podľa pokynov Objednávateľa, v rozsahu a vo frekvencii a/alebo v termínoch ako sú dohodnuté v tejto Zmluve, vrátane jej príloh, najmä v súlade s Prílohou č.1 – časť 1b, časť 1c,
9. poskytovať Služby vo vlastnom mene a na vlastnú zodpovednosť kvalitne, podľa požiadaviek a pokynov Objednávateľa a v súlade s jeho záujmami,
10. upozorniť Objednávateľa na všetky okolnosti, ktoré by mohli ohroziť alebo znemožniť riadne vykonanie predmetu Zmluvy a oznámiť mu všetky okolnosti, ktoré zistil pri poskytovaní Služieb podľa tejto Zmluvy, a ktoré môžu mať vplyv na zmenu pokynov,
11. postupovať podľa platných právnych predpisov,
12. bezodkladne odovzdať Objednávateľovi veci, ktoré za neho prevzal pri poskytovaní Služieb, a to po tom, čo ich nebude potrebovať na výkon činnosti podľa tejto Zmluvy.
    1. Dodávateľ sa môže odchýliť od pokynov Objednávateľa, len ak je to v záujme Objednávateľa a pokiaľ nemôže včas obdržať jeho predbežný súhlas k vykonávanému úkonu, a pritom hrozí nebezpečenstvo z omeškania alebo nebezpečenstvo škody.
    2. Dodávateľ je povinný zabezpečiť poskytnutie Služieb Objednávateľovi podľa tejto Zmluvy osobne alebo prostredníctvom tretích fyzických a právnických osôb. V prípade, ak Dodávateľ zabezpečí poskytnutie Služby zo strany tretích fyzických a právnických osôb, zodpovedá za poskytnutie Služby rovnako, ako by ju poskytoval sám.
    3. Dodávateľ zodpovedá za škodu na veciach, ktoré prevzal od Objednávateľa na účely poskytnutia Služby, a na veciach, ktoré prevzal za Objednávateľa pri poskytovaní Služby od tretích osôb, ibaže túto škodu nezavinil.
    4. Dodávateľ je povinný informovať Objednávateľa o priebehu poskytovania Služieb, najmä o priebehu zabezpečovania inžinierskych činností a stave vydania záväzných stanovísk, územných rozhodnutí, stavebných povolení a kolaudačných rozhodnutí a oznámení v zmysle § 55 ods.2 zákona č.50/1976 Zb. o územnom plánovaní a stavebnom poriadku (stavebný zákon), a to pravidelným poskytovaním informácií, a to priebežne počas trvania platnosti tejto Zmluvy, minimálne v rozsahu 2x mesačne elektronickou formou.
    5. Dodávateľ sa zaväzuje zabezpečiť, aby osoby ním určené na plnenie predmetu tejto Zmluvy (ďalej len „**Personál**“) vykonávali dohodnuté Služby podľa príkazov poverenej osoby Dodávateľa v zmysle požiadaviek Objednávateľa. Dodávateľ podpisom tejto Zmluvy vyhlasuje, že má odborné, personálne a materiálne predpoklady na poskytovanie Služieb a zaväzuje sa zachovať si tieto predpoklady počas celej doby trvania tejto Zmluvy.
    6. K zabezpečeniu súčinnosti pri plnení tejto Zmluvy a operatívnemu riešeniu problémov vznikajúcich pri plnení predmetu tejto Zmluvy určili Zmluvné strany svojich zodpovedných zástupcov, ktorých špecifikovali v Prílohe č.3 – Kontaktné údaje tejto Zmluvy (ďalej len ako ,,**Príloha č.3**“).
    7. Dodávateľ nesie zodpovednosť za všetky odporúčania a rozhodnutia, ktoré urobí v priebehu poskytovania Služieb. Nenesie naopak žiadnu zodpovednosť za straty či škody vzniknuté Objednávateľovi v dôsledku nerešpektovania pokynov a odporúčaní Dodávateľa.

**Článok IV**

**Odmena a platobné podmienky**

1. Cena za predmet Zmluvy je stanovená na základe cenovej ponuky Dodávateľa, ktorá tvorí neoddeliteľnú súčasť tejto Zmluvy ako Príloha č.2 – Ponuka v zákazke, a ide o vzájomnú dohodu Zmluvných strán podľa zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
2. Cena za poskytovanie Služieb zahŕňa všetky nevyhnutné a účelne vynaložené náklady vzniknuté pri poskytovaní plnenia zo strany Dodávateľa podľa tejto Zmluvy, a to vrátane cestovných, dopravných a iných nákladov, ako aj vrátane zisku a povinných zákonných poplatkov (napr. správne poplatky a pod.).
3. Cenu za predmet Zmluvy je možné meniť len na základe niektorého z dôvodov uvedených v § 18 ZVO,  a to len po vzájomnej dohode Zmluvných strán a vždy len formou písomného dodatku k tejto Zmluve.
4. Zmluvné strany berú na vedomie, že zálohové platby ani platby vopred sa neposkytujú.
5. Zmluvné strany sa dohodli, že cena za predmet Zmluvy bude Dodávateľovi vyplácaná na základe:
6. vyúčtovacej finálnej faktúry vystavenej Dodávateľom, pričom Dodávateľ je povinný vystaviť faktúru za poskytnuté Služby, a to v súlade s touto Zmluvou a jej prílohami, najmä v súlade s čl. II bod 4 písm. a) tejto Zmluvy. Právo fakturovať vzniká Dodávateľovi dňom podpísania Protokolu o prevzatí služby poverenými zástupcami oboch Zmluvných strán, s výnimkou prípadu, keď Objednávateľ bezdôvodne odmietne podpísať Protokol o prevzatí služby (v tom prípade vzniká právo fakturovať dňom márneho uplynutia lehoty na podpísanie Protokolu o prevzatí Služby zo strany Objednávateľa podľa čl. V ods. 6 tejto Zmluvy), alebo
7. čiastkovej vyúčtovacej faktúry, vystavenej Dodávateľom, pričom Dodávateľ je povinný vystaviť faktúru za poskytnuté čiastkové plnenia a to v súlade s touto Zmluvou a jej prílohami, najmä v súlade s čl. II bod 4 písm. b) tejto Zmluvy. Právo vystaviť čiastočnú faktúru vzniká Dodávateľovi dňom podpísania Protokolu o prevzatí služby poverenými zástupcami oboch Zmluvných strán, s výnimkou prípadu, keď Objednávateľ bezdôvodne odmietne podpísať Protokol o prevzatí služby (v tom prípade vzniká právo fakturovať dňom márneho uplynutia lehoty na podpísanie Protokolu o prevzatí Služby zo strany Objednávateľa podľa čl. IV ods. 6 tejto Zmluvy,

pričom konkrétny právny režim týkajúci sa vystavovania faktúr podľa tejto Zmluvy je špecifikovaný a definovaný v Prílohe č.1 tejto Zmluvy. Pre vylúčenie pochybností právne záväzný pre Zmluvné strany môže byť len jeden z vyššie uvedených právnych režimov vystatovania faktúr, t.j. ak si Zmluvné strany uplatňujú právny režim vystavovania faktúr podľa čl. IV ods. 5 písm. a) nie sú oprávnené si uplatňovať právny režim vystavovania faktúr podľa čl. IV ods. 5 písm. b), uvedené platí i reverzne.

1. Protokol o prevzatí služby bude spracovaný Dodávateľom a predložený Objednávateľovi najneskôr do 7 (slovom: siedmych) pracovných dní po skončení poskytovania konkrétnej Služby. Objednávateľ sa zaväzuje podpísať Protokol o prevzatí Služby bezodkladne, najneskôr do 5 (slovom: piatich) pracovných dní po jeho predložení zo strany Dodávateľa.
2. Faktúra musí obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Povinnou prílohou faktúry vystavenej Dodávateľom musí byť aj súpis poskytnutých Služieb, ktoré sú predmetom fakturácie a Protokol o prevzatí služby.
3. Platby budú realizované formou bezhotovostného platobného styku na číslo bankového účtu Dodávateľa uvedené v záhlaví tejto Zmluvy.
4. Lehota splatnosti faktúry je 30 (slovom: tridsať) dní a začína plynúť dňom jej doručenia Objednávateľovi na adresu sídla uvedenú v záhlaví tejto Zmluvy. V prípade doručovania faktúry elektronickou formou, lehota splatnosti 30 (slovom: tridsať) dní začína plynúť v súlade s čl. XI ods. 4 tejto Zmluvy. Pre vylúčenie pochybností, Objednávateľ súhlasí so zasielaním faktúry s jej prílohami aj elektronickou formou, pričom príslušná emailová adresa na zasielanie faktúr ako riadnych daňových dokladov bude Dodávateľovi oznámená elektronickou formou samostatne, ak Dodávateľ prejaví záujem o zasielanie faktúr touto formou. Ak faktúra nebude obsahovať povinné údaje v zmysle platných právnych predpisov a/alebo nebudú k nej priložené povinné prílohy a/alebo nebude obsahovať správne údaje, Objednávateľ je oprávnený takúto faktúru vrátiť Dodávateľovi spolu s označením nedostatkov. V tomto prípade sa plynutie lehoty splatnosti takejto faktúry zastaví a nová lehota splatnosti začne plynúť dňom nasledujúcim po dni doručenia opravenej alebo doplnenej faktúry do sídla Objednávateľa.
5. Za deň zaplatenia fakturovanej sumy sa pre účely tejto Zmluvy považuje deň odpísania peňažnej sumy z účtu Objednávateľa na účet Dodávateľa. V prípade, ak Dodávateľ zmení počas účinnosti tejto Zmluvy číslo bankového účtu a o tomto riadne neinformuje Objednávateľa, záväzok Objednávateľa sa považuje za splnený bez ohľadu na to, či budú finančné prostriedky pripísané na účet Dodávateľa.
6. Zmluvné strany sa dohodli, že Objednávateľ je oprávnený započítať si svoju pohľadávku voči Dodávateľovi po lehote splatnosti aj bez súhlasu Dodávateľa oproti akejkoľvek splatnej pohľadávke Dodávateľa voči Objednávateľovi. O započítaní pohľadávky je Objednávateľ povinný písomne informovať Dodávateľa. Na započítanie vzájomných nárokov sa použije ustanovenie § 358 a nasl. ObZ primerane.

**Článok V**

**Zmluvné pokuty, úroky z omeškania a náhrada škody**

1. V prípade nesplnenia povinností Dodávateľa poskytnúť Služby podľa tejto Zmluvy riadne a v termíne určenom v tejto Zmluve (resp. v jej prílohách) je Objednávateľ oprávnený požadovať od Dodávateľa zaplatenie zmluvnej pokuty vo výške 1% z celkovej ceny predmetu Zmluvy bez DPH v režime podľa čl. II bod 4 písm. a) alebo 1% z ceny nedodaných častí podľa Prílohy č.1 bez DPH v režime podľa čl. II bod 4 písm. b), a to za každý aj začatý deň omeškania s poskytnutím Služieb. Objednávateľ nemá nárok na zmluvnú pokutu pre porušenie v tomto bode uvedenej povinnosti, ak Dodávateľ hodnoverným spôsobom preukáže, že v stanovených lehotách uskutočnil všetky nevyhnutné kroky a úkony a poskytol orgánom štátnej správy a samosprávy všetku objektívne možnú súčinnosť za účelom splnenia povinnosti poskytnúť Služby riadne a včas.
2. V prípade, ak dôjde k porušeniu ktorejkoľvek povinnosti uvedenej v článku III ods. 4 Zmluvy, je Objednávateľ oprávnený požadovať od Dodávateľa zaplatenie zmluvnej pokuty vo výške 200 € (slovom: dvesto euro) za každé jednotlivé porušenie jeho povinností, aj opakovane.
3. V prípade, ak Objednávateľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty, vznikne Objednávateľovi nárok na zmluvnú pokutu vo výške 130 % výšky daňovej povinnosti, ktorá takto Objednávateľovi vznikla.
4. V prípade, ak Dodávateľ poruší akékoľvek ustanovenie článku IX. tejto Zmluvy (ustanovenia týkajúce sa povinnosti mlčanlivosti), je Objednávateľ oprávnený požadovať od Dodávateľa zaplatenie zmluvnej pokuty vo výške 1.000 € (slovom: jedentisíc euro) za každé jednotlivé porušenie jeho povinností podľa v tomto bode uvedeného článku Zmluvy.
5. V prípade, ak Dodávateľ poruší akékoľvek ustanovenie článku VIII. Tejto Zmluvy (ustanovenia týkajúce sa registra partnerov verejného sektora), je Objednávateľ oprávnený požadovať od Dodávateľa zaplatenie zmluvnej pokuty vo výške 1.000 € (slovom: jedentisíc euro) za každé jednotlivé porušenie jeho povinností podľa v tomto bode uvedeného článku Zmluvy. Objednávateľ je oprávnený požadovať od Dodávateľa zaplatenie zmluvnej pokuty podľa tohto bodu aj v prípade, ak Dodávateľ nezabezpečí plnenie podľa článku VIII. tejto Zmluvy svojim subdodávateľom.
6. V prípade, ak sa ktorékoľvek z vyhlásení Dodávateľ a podľa článku VI. ods. 2. tejto Zmluvy ukáže ako nepravdivé a Objednávateľovi bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia služby prostredníctvom Dodávateľom nelegálne zamestnávaných osôb, (i) je Dodávateľ povinný zaplatiť Objednávateľovi zmluvnú pokutu vo výške 130 % sankcie uloženej kontrolným orgánom Objednávateľovi a zároveň (ii) Objednávateľovi vzniká právo na odstúpenie od tejto Zmluvy. Objednávateľ je oprávnený uplatniť si zmluvnú pokutu podľa predchádzajúcej vety tohto bodu voči Dodávateľovi aj opakovane.
7. V prípade omeškania Objednávateľa so zaplatením faktúry je Dodávateľ oprávnený požadovať zaplatenie úroku z omeškania z nezaplatenej sumy vo výške podľa § 369a v spojení s § 369 ods. 2 Obchodného zákonníka vo výške podľa § 1 ods. 1 nariadenia vlády Slovenskej republiky č. 21/2013 Z. z., ktorou sa vykonávajú niektoré ustanovenia Obchodného zákonníka v znení nariadenia vlády Slovenskej republiky č. 303/2014 Z. z., a to za každý deň omeškania platby.
8. Akákoľvek zmluvná pokuta podľa tejto Zmluvy je splatná do 15 dní odo dňa jej uplatnenia u Dodávateľa. Akúkoľvek zmluvnú pokutu podľa tohto článku Zmluvy je Objednávateľ oprávnený započítať s existujúcim alebo budúcim záväzkom voči Dodávateľovi a to aj z iného existujúceho alebo budúceho zmluvného vzťahu.
9. Uplatnením zmluvnej pokuty u Dodávateľa a/alebo zaplatením zmluvnej pokuty Dodávateľom nie je dotknuté právo Objednávateľa uplatňovať u Dodávateľ a v plnom rozsahu náhradu škody spôsobenú porušením povinností zo strany Dodávateľa, na ktoré sa vzťahuje zmluvná pokuta.
10. Každá Zmluvná strana zodpovedá za všetky škody, ktoré vzniknú druhej Zmluvnej strane v dôsledku porušenia jej povinností, vyplývajúcich z tejto Zmluvy. V prípade vzniku škody porušením povinností vyplývajúcich z tejto Zmluvy ktorejkoľvek Zmluvnej strane, má druhá Zmluvná strana nárok na úhradu vzniknutej škody.
11. V prípade poškodenia majetku Objednávateľa Dodávateľom pri plnení predmetu tejto Zmluvy, Dodávateľ je povinný uviesť tento stav do pôvodného stavu na svoje náklady. Ak to nebude možné, Dodávateľ sa zaväzuje nahradiť Objednávateľovi škody, ktoré mu svojou činnosťou spôsobil.
12. Zaplatenie zmluvnej pokuty a/alebo náhrady škody ani uplatnenie zmluvnej pokuty a/alebo náhrady škody nezbavuje Dodávateľa ďalej plniť povinnosť zabezpečenú zmluvnou pokutou.

**Článok VI**

**Súlad s platnými právnymi predpismi**

Dodávateľ sa zaväzuje pri plnení predmetu tejto Zmluvy dodržiavať v plnom rozsahu všetky platné právne predpisy. Dodávateľ sa rovnako zaväzuje pri svojej činnosti podľa tejto Zmluvy dodržiavať v plnom rozsahu všetky technické normy. Dodávateľ vyhlasuje, že Dodávateľ a tiež jeho personál a subdodávatelia disponujú všetkými oprávneniami a/alebo povoleniami a/alebo certifikátmi, ktoré sú potrebné na plnenie predmetu tejto Zmluvy.

Dodávateľ vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej len ako „**pracovnoprávne predpisy**“), a to predovšetkým zákona č. 311/2001 Z. z. Zákonníka práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Dodávateľ týmto vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto Zmluvy. Dodávateľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.

Dodávateľ sa zaväzuje pri plnení predmetu tejto Zmluvy dodržiavať v plnom rozsahu ustanovenia platných právnych predpisov týkajúce sa bezpečnosti a ochrany zdravia pri práci a ochrany pred požiarmi.

Dodávateľ sa zaväzuje pri plnení predmetu tejto Zmluvy dodržiavať v plnom rozsahu ustanovenia platných právnych predpisov týkajúce sa nakladania s odpadmi, najmä ustanovenia zákona č. 79/2015 Z. z. o odpadoch a o zmene a doplnení niektorých zákonov v platnom znení a ustanovenia Všeobecne záväzného nariadenia hlavného mesta Slovenskej republiky Bratislavy č. 6/2020 z 25. júna 2020 v platnom znení.

Dodávateľ sa zaväzuje počas celého trvania tejto Zmluvy dodržiavať všetky bezpečnostné a hygienické všeobecne záväzné právne predpisy, ak to povaha veci pripúšťa.

Článok VII

Využitie subdodávateľov

1. Dodávateľ je povinný plniť predmet Zmluvy vlastnými kapacitami. Dodávateľ však môže poveriť vykonaním časti plnenia predmetu Zmluvy aj iný právny subjekt, t. j. svojich subdodávateľov. Subdodávateľ musí spĺňať všetky zákonné požiadavky, a to aj vo vzťahu k zákonu o verejnom obstarávaní.
2. Dodávateľ zodpovedá za riadne plnenie predmetu Zmluvy počas celého trvania tejto Zmluvy, a to bez ohľadu na to, či Dodávateľ sám vykonal plnenie, alebo využil na vykonanie plnenia subdodávateľov. Objednávateľ nenesie akúkoľvek zodpovednosť voči subdodávateľom Dodávateľa.
3. Dodávateľ garantuje podpisom tejto Zmluvy spôsobilosť subdodávateľov na plnenie predmetu tejto Zmluvy. Počas trvania Zmluvy je Dodávateľ oprávnený zmeniť subdodávateľa uvedeného v  Prílohe č.4 – Subdodávatelia výlučne na základe predchádzajúceho písomného oznámenia doručeného Objednávateľovi (ďalej len ,,**Príloha č.4**“). Zoznam subdodávateľov bude tvoriť Prílohu č.4 tejto Zmluvy len v prípade, ak uchádzač uvedie, že na realizácii predmetu Zmluvy sa budú podieľať subdodávatelia. Nový subdodávateľ musí spĺňať povinnosť zápisu v registri partnerov verejného sektora podľa príslušných ustanovení tejto Zmluvy a podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „**zákon o RPVS**“), v prípade, ak mu takáto povinnosť zo zákona o RPVS vyplýva.
4. Objednávateľ má právo písomne vyjadriť svoj nesúhlas ohľadom zmeny subdodávateľa uskutočnený prostredníctvom oznámenia zo strany Dodávateľa v zmysle ods. 3 tohto článku, a požiadať Dodávateľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa zákona o RPVS, v prípade, ak mu takáto povinnosť zo zákona o RPVS vyplýva, nekvalitné plnenie realizované konkrétnym subdodávateľom na predchádzajúcich zákazkách, atď.). Dodávateľ vyhlasuje, že Príloha č.4 obsahuje aktuálne a úplné údaje. Údaje v zmysle § 41 ods. 3 zákona o verejnom obstarávaní sú údaje o všetkých známych subdodávateľoch v rozsahu obchodné meno/názov, sídlo/miesto podnikania, IČO, zápis do príslušného registra, podiel subdodávateľa na celkovom plnení vyčíslený finančne a % a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej len ako „**Údaje**“).
5. Zmenu Údajov akéhokoľvek subdodávateľa je Dodávateľ povinný bezodkladne písomne oznámiť Objednávateľovi, pričom Zmluvné strany sa výslovne dohodli, že na zmenu Údajov nie je potrebné uzatvoriť dodatok k tejto Zmluve.
6. Porušenie povinností Dodávateľa uvedených v tomto článku Zmluvy sa považuje za podstatné porušenie tejto Zmluvy.

Článok VIII

Register partnerov verejného sektora

1. V prípade, ak má byť podľa platných právnych predpisov (najmä podľa zákona o RPVS) Dodávateľ a/alebo akýkoľvek z jeho subdodávateľov podľa tejto Zmluvy partnerom verejného sektora, Dodávateľ sa zaväzuje a zodpovedá za to, že bude on sám a tiež príslušní subdodávatelia počas celej doby platnosti a účinnosti tejto Zmluvy zapísaní v registri partnerov verejného sektora. Za dodržiavanie tohto bodu Zmluvy subdodávateľmi zodpovedá v plnom rozsahu Dodávateľ. Porušenie povinnosti Dodávateľa podľa tohto bodu sa považuje za podstatné porušenie tejto Zmluvy. V prípade porušenia povinností podľa tohto bodu zo strany Dodávateľa a/alebo akéhokoľvek jeho subdodávateľa má Objednávateľ právo od tejto Zmluvy odstúpiť.
2. Objednávateľ má tiež právo odstúpiť od tejto Zmluvy uzatvorenej s Dodávateľom, ak tento je partnerom verejného sektora, a ak počas trvania Zmluvy nastanú nasledovné skutočnosti:
   1. nadobudne právoplatnosť rozhodnutie o výmaze Dodávateľa ako partnera verejného sektora z registra podľa § 12 zákona o RPVS,
   2. nadobudne právoplatnosť rozhodnutie o pokute z dôvodov podľa § 13 ods. 2 zákona o RPVS,
   3. dôjde k výmazu Dodávateľa ako partnera verejného sektora na návrh oprávnenej osoby,
   4. je Dodávateľ ako partner verejného sektora viac ako 30 dní v omeškaní so splnením povinnosti podľa § 10 ods. 2 tretej vety zákona o RPVS.
3. Dodávateľ je kedykoľvek na žiadosť Objednávateľa povinný do 3 (slovom: troch) pracovných dní predložiť všetky zmluvy so subdodávateľmi Dodávateľa, a to v každom okamihu realizácie predmetu plnenia tejto Zmluvy.

**Článok IX**

**Dôverné informácie a mlčanlivosť**

1. Zmluvné strany majú záujem a potrebu zachovávať dôverný charakter niektorých informácií, ktorých výmena je nevyhnutná pre naplnenie účelu tejto Zmluvy.
2. Dodávateľ vyžaduje sprístupnenie určitých dôverných informácií, ktoré môžu obsahovať najmä, nie však výlučne, technické, komerčné, finančné, právne, riadiace, prevádzkové, administratívne, plánovacie, marketingové alebo ekonomické informácie, dáta a know-how, vrátane všetkých kópií, poznámok, analýz, kompilácií, štúdií a iných dokumentov, ktoré obsahujú a/alebo boli vyhotovené na základe takýchto informácií, či už v písomnej, ústnej, obrázkovej, elektronickej alebo inej podobe, vrátane všetkých informácií, ktoré majú formu obchodného tajomstva v súlade s § 17 zákona č. 513/1991 Zb. Obchodný zákonník v znení neskorších predpisov (takéto informácie spolu ďalej len ako „**Dôverné informácie**“), a ktoré prináležia Objednávateľovi.
3. Dodávateľ berie na vedomie, že akékoľvek sprístupnenie Dôverných informácií bude a/alebo môže mať za následok značné poškodenie Objednávateľa, jeho činností a dobrého mena a môže ohroziť jeho vzťah s verejnosťou.
4. Dodávateľ bude zachovávať mlčanlivosť o všetkých Dôverných informáciách, ktoré mu boli poskytnuté Objednávateľom a/alebo ku ktorým má Dodávateľ prístup. Dodávateľ nepoužije žiadne z Dôverných informácií na iné účely, ako je uvedené v tejto Zmluve.
5. Zmluvné strany berú na vedomie, že ich práva a povinnosti týkajúce sa Dôverných informácií sa vzťahujú aj na pridružené osoby, partnerov a poradcov každej zo Zmluvných strán, ktorým sú Zmluvné strany oprávnené poskytnúť Dôverné informácie v nevyhnutnom rozsahu pre plnenie tejto Zmluvy. Poskytnutie Dôverných informácií tretej osobe v nevyhnutnom rozsahu je Dodávateľ vždy povinný bezodkladne písomne oznámiť Objednávateľovi.
6. Akékoľvek porušenie povinností zachovávať mlčanlivosť obsiahnutých v tejto Zmluve pridruženými osobami, partnermi a/alebo poradcami Dodávateľa bude považované za porušenie zo strany Dodávateľa, za čo bude Dodávateľ zodpovedný.
7. Predchádzajúce povinnosti zachovávať mlčanlivosť sa nevzťahujú na také informácie, ktoré:
8. sú alebo sa stanú verejne dostupnými bez akéhokoľvek pričinenia Dodávateľa; alebo
9. boli vo vlastníctve Dodávateľa predtým, ako ich získal na základe tejto Zmluvy; alebo
10. boli vyvinuté Dodávateľom alebo v jeho mene nezávisle počas trvania povinnosti zachovávať mlčanlivosť; alebo
11. boli získané Dodávateľom od tretej osoby, ktorá preukázala, že má právo šíriť dôverné informácie; alebo
12. boli sprístupnené niektorou zo Zmluvných strán, ak si ich sprístupnenie vyžadujú platné právne predpisy, príslušný súd, príslušný regulačný orgán alebo orgán rozhodujúci v spore medzi Zmluvnými stranami.
13. Dodávateľ nevynesie žiadne Dôverné informácie mimo priestorov Objednávateľa, ani neprenesie alebo neskopíruje žiadne Dôverné informácie, okrem tých situácií, kedy to Objednávateľ vopred písomne schváli.
14. Všetky Dôverné informácie, ich kópie a výpisy zostávajú alebo sa stávajú počas trvania tejto Zmluvy majetkom Objednávateľa. Všetky poznámky, analýzy, vyhodnotenia, štúdie a interpretácie vyhotovené Dodávateľom, v jeho mene alebo zástupcami Dodávateľa, vcelku alebo sčasti na základe dôverných informácií, nie sú alebo sa nestanú majetkom Objednávateľa, ale Dodávateľ má právo ponechať si takéto poznámky, analýzy, vyhodnotenia, štúdie a interpretácie pri zachovaní mlčanlivosti v súlade s podmienkami tejto Zmluvy.
15. Objednávateľ vyhlasuje a garantuje, že má právo poskytnúť Dôverné informácie podľa ustanovení tejto Zmluvy bez toho, aby tým porušoval svoje zmluvné povinnosti voči akýmkoľvek tretím osobám.
16. Objednávateľ má právo odmietnuť poskytnutie Dôverných informácií, ak takéto poskytnutie nebude nevyhnutne potrebné k naplneniu účelu tejto Zmluvy.
17. Dodávateľ berie na vedomie, že Objednávateľ neposkytuje žiadnu ďalšiu výslovnú garanciu a zrieka sa všetkých implicitných garancií vo vzťahu k Dôverným informáciám, vrátane, nie však výlučne, akýchkoľvek garancií ohľadom kvality, presnosti alebo kompletnosti Dôverných informácií.
18. Žiaden obsah Dôverných informácií nie je možné považovať ako akýkoľvek prísľub, vyhlásenie alebo garanciu poskytnutú Objednávateľom Dodávateľovi.
19. Poskytnutím Dôverných informácií neprechádza na Dodávateľa vlastnícke alebo iné právo alebo licencia k dôverným informáciám.
20. Dodávateľ je povinný poskytnúť Objednávateľovi všetku potrebnú súčinnosť potrebnú na odstránenie následkov neoprávnenej manipulácie s Dôvernými informáciami.
21. V prípade, ak Zmluvné strany na ochranu Dôverných informácií týkajúcich sa predmetu tejto Zmluvy pred uzavretím tejto Zmluvy uzatvorili akúkoľvek zmluvu o mlčanlivosti, Zmluvné strany sa týmto dohodli, že dňom účinnosti tejto Zmluvy táto zmluva o mlčanlivosti zaniká.

**Článok X**

**Ochrana osobných údajov**

1. Zmluvné strany si uvedomujú dôležitosť bezpečnosti spracúvania osobných údajov a preto sa zhodli na tom, že ich budú spracúvať v súlade s Nariadením Európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie ochrany osobných údajov) v platnom znení (ďalej len ako „**GDPR**“) a zákonom č. 18/2018 Z. z. o ochrane osobných údajov a o zmene a doplnení niektorých zákonov v platnom znení (ďalej len ako „**Zákon o ochrane osobných údajov**“).
2. Zmluvné strany sa za účelom zabezpečenia ochrany osobných údajov pri spracúvaní osobných údajov podľa tejto Zmluvy a vzájomnej komunikácie zaväzujú prijať technické, organizačné a personálne opatrenia na ochranu osobných údajov, pričom vezmú do úvahy najmä použiteľné technické prostriedky, dôvernosť spracúvaných osobných údajov, ako aj rozsah možných rizík s rôznou pravdepodobnosťou a závažnosťou pre práva a slobody dotknutých osôb.
3. V prípade, ak Dodávateľ príde pri plnení tejto Zmluvy do kontaktu s osobnými údajmi, ktoré spracúva Objednávateľ, Dodávateľ nesmie v žiadnej forme spracúvať osobné údaje, ktoré sú spracúvané Objednávateľom, najmä ich nesmie poskytnúť žiadnej tretej osobe, zhromažďovať ich, kopírovať ich, zverejňovať ich alebo inak ich akýmkoľvek spôsobom využiť pre akékoľvek vlastné potreby alebo pre akékoľvek potreby tretej osoby, ak nie je v tejto dohode výslovne stanovené inak. Bez predchádzajúceho písomného súhlasu Objednávateľa, Dodávateľ nesmie vynášať z priestorov Objednávateľa žiadne fyzické alebo elektronické nosiče informácií (napr. dokumenty, CD nosiče, USB a pod.) (ďalej len ako „**Nosič informácií**“), ktoré obsahujú osobné údaje spracovávané Objednávateľom a ani vyhotovovať kópie týchto nosičov informácií.
4. Dodávateľ sa zaväzuje bezodkladne vrátiť Objednávateľovi všetky Nosiče informácií, ktoré obsahujú osobné údaje spracúvané Objednávateľom. V prípade, ak niektorý z Nosičov informácií obsahujúci osobné údaje je potrebný pre plnenie podľa tejto Zmluvy, je Dodávateľ povinný vrátiť takýto Nosič informácií bezodkladne po ukončení plnení v rámci konkrétnej Služby.
5. Dodávateľ sa zaväzuje dodržiavať povinnosť mlčanlivosti o osobných údajoch, s ktorými príde do kontaktu pri plnení tejto Zmluvy. Povinnosť mlčanlivosti trvá aj po skončení trvania tejto Zmluvy. Na požiadanie Objednávateľa je Dodávateľ povinný preukázať splnenie tejto povinnosti. Povinnosť mlčanlivosti neplatí, ak to priamo vyplýva z platných právnych predpisov, pričom v takom prípade je Dodávateľ povinný postupovať výlučne v súlade s týmito platnými právnymi predpismi pri zachovaní zásady minimalizácie spracúvania osobných údajov.
6. Dodávateľ sa zaväzuje, že vykoná všetky opatrenia na to, aby jeho zamestnanci a príp. iné spolupracujúce osoby pri plnení tejto Zmluvy dodržiavali povinnosti týkajúce sa ochrany osobných údajov stanovené v GDPR, v Zákone o ochrane osobných údajov a v tejto Zmluve. Dodávateľ sa zaväzuje poučiť svojich zamestnancov a príp. iné spolupracujúce osoby o povinnostiach, ktoré im vyplývajú z GDPR, Zákona o ochrane osobných údajov a tejto Zmluvy.
7. Dodávateľ je povinný nahradiť akúkoľvek škodu, ktorú spôsobí dotknutej osobe a/alebo Objednávateľovi v dôsledku nedodržania svojich povinností týkajúcich sa spracúvania osobných údajov, t. j. najmä v prípade, ak Dodávateľ nedodrží ustanovenia GDPR a/alebo Zákona o ochrane osobných údajov, alebo ak Dodávateľ koná nad rámec alebo v rozpore s touto Zmluvou (najmä, nie však výlučne v rozpore s  ustanoveniami bodov 3, 4, 5 a 6 tohto článku Zmluvy).

**Článok XI**

**Komunikácia a doručovanie**

1. Pokiaľ nie je v tejto Zmluve uvedené inak, komunikácia medzi Zmluvnými stranami prebieha všetkými dostupnými komunikačnými prostriedkami, najmä, nie však výlučne, listovou zásielkou, elektronickou správou, telefonicky a osobne.
2. Listovú zásielku je možné doručovať prostredníctvom poštového podniku alebo kuriéra na adresu Zmluvnej strany uvedenú v záhlaví tejto Zmluvy. Za doručenú sa považuje každá listová zásielka, ktorá:
   1. bola adresátom prevzatá dňom jej prevzatia,
   2. prevzatie bolo adresátom odmietnuté, dňom, kedy bolo prevzatie odmietnuté,
   3. bola uložená na pobočke poštového podniku uplynutím tretieho dňa od uloženia, aj keď sa adresát s jej obsahom neoboznámil.
3. Za prvé kontaktné osoby ohľadne komunikácie týkajúcej sa tejto Zmluvy, prípadne pre riešenie administratívnych a organizačných pokynov boli určené osoby, ktoré sú špecifikované v Prílohe č.3 tejto Zmluvy.
4. Elektronická správa sa považuje za doručenú deň nasledujúci po jej odoslaní na emailovú adresu adresáta podľa tejto Zmluvy a to aj vtedy, ak sa adresát o jej obsahu nedozvedel. Uvedené neplatí, ak je odosielateľovi doručená automatická správa o nemožnosti adresáta oboznámiť sa so správou spolu s uvedením inej kontaktnej osoby.
5. V prípade vyhlásenia mimoriadnej situácie alebo mimoriadnej udalosti v zmysle zákona č. 42/1994 Z. z. o civilnej ochrane obyvateľstva v znení neskorších predpisov, alebo v prípade vyhlásenia vojny, vojnového stavu, výnimočného alebo núdzového stavu v zmysle ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov, je možné doručovať tie písomnosti, ktoré môžu mať za následok vznik, zmenu alebo zánik práv a povinností Zmluvných strán vyplývajúcich z tejto Zmluvy aj prostredníctvom elektronickej schránky v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) (ďalej len ako „**Zákon o e-Governmente**“). Doručovanie písomností zaslaných prostredníctvom elektronickej schránky v zmysle Zákona o e-Governmente sa riadi príslušnými ustanoveniami tohto zákona.
6. Zmluvné strany sú povinné bez zbytočného odkladu, najneskôr do 7 (slovom: siedmych) pracovných dní od zmeny, oznámiť si navzájom akúkoľvek zmenu kontaktných údajov. Takéto oznámenie je účinné jeho doručením.

**Článok XII**

**Doba trvania Zmluvy a ukončenie Zmluvy**

1. Táto Zmluva sa uzatvára na dobu určitú, do doby splnenia všetkých záväzkov Zmluvných strán vyplývajúcich z tejto Zmluvy a jej jednotlivých príloh.
2. Túto Zmluvu je možné predčasne ukončiť aj niektorým z nasledovných spôsobov:
3. písomnou dohodou Zmluvných strán; alebo
4. výpoveďou zo strany Objednávateľa aj bez udania dôvodu. Výpovedná lehota je 2 mesiace a začína plynúť od prvého kalendárneho mesiaca dňa nasledujúceho po kalendárnom mesiaci, v ktorom bola výpoveď doručená Dodávateľovi; alebo
5. odstúpením od tejto Zmluvy niektorou Zmluvnou stranou v súlade s touto Zmluvou.
6. Objednávateľ je oprávnený odstúpiť od tejto Zmluvy v prípade podstatného porušenia tejto Zmluvy Dodávateľom, pričom za podstatné porušenie tejto Zmluvy sa považuje najmä:
   1. opakované porušenie povinnosti Dodávateľa poskytovať predmet plnenia v požadovanom rozsahu a/alebo kvalite a/alebo frekvencii, napriek poskytnutiu primeranej lehoty na nápravu v súlade s ods. 5 tohto článku,
   2. nezískanie príslušného povolenia/alebo nevydanie príslušného rozhodnutia alebo obdobného aktu z dôvodov na strane Dodávateľa,
   3. porušenie povinnosti registrácie Dodávateľa v zmysle zákona o RPVS, ak mu táto povinnosť vznikla,
   4. porušenie ktorejkoľvek povinnosti týkajúcej sa mlčanlivosti alebo ochrany Dôverných informácií a ochrany osobných údajov podľa tejto Zmluvy.
7. Objednávateľ je rovnako oprávnený od tejto Zmluvy odstúpiť keď dôjde:
8. k nadobudnutiu rozhodnutia príslušného súdu, ktorým súd vyhlási konkurz na majetok Dodávateľa,
9. k nadobudnutiu právoplatnosti rozhodnutia príslušného súdu, ktorým súd zamietne návrh na vyhlásenie konkurz na majetok Dodávateľa pre nedostatok majetku,
10. k nadobudnutiu právoplatnosti rozhodnutia príslušného súdu, ktorým súd povolí reštrukturalizáciu Dodávateľa,
11. k zániku Dodávateľa bez právneho nástupcu.
12. Každá Zmluvná strana taktiež môže odstúpiť od tejto Zmluvy, ak niektorá zo Zmluvných strán poruší iné dohodnuté zmluvné povinnosti ako sú uvedené v bode 3. tohto článku a v lehote určenej v písomnej výzve, ktorá nesmie byť kratšia ako 20 (slovom: dvadsať) kalendárnych dní, nezjedná nápravu.
13. Účinky odstúpenia nastanú dňom, keď prejav vôle jednej Zmluvnej strany o odstúpení bude doručený druhej Zmluvnej strane v súlade s čl. XI ods.2 tejto Zmluvy.
14. Zánik Zmluvy sa nedotýka nárokov na náhradu škody vzniknutej porušením povinností podľa tejto Zmluvy, nárokov na zaplatenie zmluvných pokút, ani zmluvných ustanovení týkajúcich sa riešenia sporov medzi Zmluvnými stranami a iných ustanovení, ktoré podľa prejavenej vôle Zmluvných strán alebo vzhľadom na svoju povahu majú trvať aj po ukončení tejto Zmluvy.
15. Bez ohľadu na spôsob skončenia platnosti tejto Zmluvy, dohodou, výpoveďou, odstúpením od zmluvy, uplynutím času, je Dodávateľ povinný bezodkladne po skončení jej platnosti, odovzdať Objednávateľovi všetky písomnosti a/alebo dokumenty v online forme, ktoré obdržal alebo nadobudol v súvislosti s poskytovaním Služieb podľa tejto Zmluvy.

Článok XIII

Licencia

1. V prípade, ak sa akákoľvek poskytnutá Služba, časť Služby poskytnutá zo strany Dodávateľa v kontexte významu tejto Zmluvy môže považovať za dielo a/alebo dokumentáciu prislúchajúcu k dielu podľa zákona č. 185/2015 Z. z., Autorský zákon (ďalej len „Autorský zákon“), ako príslušné právo duševného vlastníctva (ďalej spoločne len ako „Autorská dokumentácia“), Dodávateľ týmto udeľuje v súlade s príslušnými ustanoveniami Autorského zákona Objednávateľovi súhlas vyššie uvedenú Autorskú dokumentáciu a/alebo len jej časť voľne používať  podľa vlastného uváženia Objednávateľa. Objednávateľ je oprávnený najmä, nie však výlučne rozmnožovať, spracovávať a upravovať Autorskú dokumentáciu a/alebo jej časti a voľne ich modifikovať a prispôsobovať podľa vlastnej potreby sám, alebo tiež prostredníctvom akýchkoľvek tretích osôb. Takáto licencia je udelená ako výhradná, na dobu trvania majetkových práv k vyššie uvedenej Autorskej dokumentácii a/alebo jej časti podľa § 32 Autorského zákona, v neobmedzenom územnom rozsahu a neobmedzenom vecnom rozsahu, pričom Objednávateľ má právo udeliť akejkoľvek tretej osobe sublicenciu alebo postúpiť licenciu v rozsahu udelenej licencie, pričom prípadné udelenie sublicencie a/alebo postúpenie licencie musí byť v písomnej forme. Dodávateľ vyjadruje súhlas s použitím Autorskej dokumentácie v rozsahu udelenej licencie v zmysle vyššie uvedeného. Ďalej sa Zmluvné strany zároveň dohodli, že v prípade postúpenia licencie, Objednávateľ nie je povinný informovať autora/Dodávateľa.

Článok XIV

Ďalšie práva a povinnosti zmluvných strán

* 1. Zmluvné strany sú povinné pristupovať k plneniu svojich povinností vyplývajúcich z tejto Zmluvy tak, aby predchádzali vzniku škody.
  2. Zmluvné strany sú povinné počas celého trvania tejto Zmluvy poskytnúť si vzájomne všetku súčinnosť, ktorú od nich možno spravodlivo požadovať, aby bol naplnený účel tejto Zmluvy.
  3. Zmluvné strany sú povinné počas celého trvania tejto Zmluvy zdržať sa takého konania, ktorým by mohol byť ohrozený účel tejto Zmluvy, ako aj ktorým by bolo ohrozené plnenie povinností vyplývajúcich z tejto Zmluvy.
  4. Dodávateľ je povinný pri plnení povinností podľa tejto Zmluvy postupovať podľa príslušných ustanovení tejto Zmluvy a pokynov Objednávateľa v rozsahu a spôsobom prezentovaným v procese verejného obstarávania.
  5. Dodávateľ je povinný pri plnení povinnosti podľa tejto Zmluvy postupovať spôsobom, ktorý nepoškodzuje práva tretích strán.
  6. Dodávateľ nie je oprávnený bez predchádzajúceho písomného súhlasu Objednávateľa započítať akékoľvek svoje pohľadávky a nároky voči Objednávateľovi proti pohľadávkam a nárokom Objednávateľa, ani bez predchádzajúceho písomného súhlasu Objednávateľa previesť akékoľvek práva a povinnosti z tejto Zmluvy na tretiu osobu.
  7. Ak Dodávateľ nemôže dodržať dohodnutý termín poskytnutia Služby z dôvodov vyššej moci, ako sú štrajky, vzbury, vojny, prírodné katastrofy a pod., alebo z dôvodu neposkytnutia potrebnej súčinnosti zo strany Objednávateľa, dohodnú si Zmluvné strany neodkladne náhradný termín poskytnutia Služby tak, aby Objednávateľovi nevznikla škoda. Pre vylúčenie pochybností sa Zmluvné strany dohodli, že v týchto prípadoch Dodávateľ nie je v omeškaní.
  8. Pre vylúčenie pochybností sa Zmluvné strany dohodli, že Dodávateľ nie je v omeškaní, ani v prípade, ak tretia strana, od ktorej závisí včasné a riadne plnenie predmetu podľa Zmluvy, najmä príslušný orgán štátnej správy a samosprávy, nie je súčinný a koná v rozpore so zákonnom stanovenými lehotami a zároveň Dodávateľ hodnoverným spôsobom vie preukázať, že v stanovených lehotách uskutočnil všetky nevyhnutné kroky a úkony, ktoré od neho možno v rozumnej miere požadovať, za účelom riadneho a včasného poskytnutia Služby v zmysle tejto Zmluvy.
  9. Dodávateľ sa zaväzuje, že predmet Zmluvy bude realizovaný kľúčovými odborníkmi uvedenými v Prílohe č.5 „Zoznam kľúčových odborníkov” tejto Zmluvy, prostredníctvom ktorých Dodávateľ preukázal splnenie podmienok účasti vo verejnom obstarávaní, ktoré predchádzalo uzavretiu tejto Zmluvy. Zmena kľúčového odborníka počas trvania tejto Zmluvy je možná len na základe písomnej odôvodnenej žiadosti Dodávateľa, ktorej prílohou budú doklady preukazujúce splnenie podmienok účasti a kvalitatívnych kritérií (pokiaľ sa uplatnili) navrhovaného kľúčového odborníka na úrovni rovnakej alebo vyššej ako u pôvodného kľúčového odborníka. Dodávateľ je oprávnený zmeniť kľúčových odborníkov len s predchádzajúcim písomným súhlasom Objednávateľa, a to prostredníctvom uzavretia písomného dodatku k tejto Zmluve.

Článok XV

Záverečné ustanovenia

1. Zmluva nadobúda platnosť dňom podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v zmysle § 47a ods. 1 zák. č. 40/1964 Zb. Občianskeho zákonníka v znení neskorších predpisov v spojení s § 5a zák. č. 211/2000 Z. z. zákona o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
2. Zmluvné strany sa dohodli, že práva a povinnosti Zmluvných strán sa riadia právnym poriadkom Slovenskej republiky.
3. Meniť alebo dopĺňať ustanovenia tejto Zmluvy je možné len na základe dohody Zmluvných strán, formou písomných dodatkov podpísaných oprávnenými zástupcami obidvoch Zmluvných strán v súlade s § 18 ZVO.
4. Po skončení Zmluvy zostávajú v platnosti a účinnosti aj ustanovenia Zmluvy, ktoré podľa povahy veci alebo vôle Zmluvných strán majú zostať v platnosti a účinnosti aj po skončení Zmluvy. V platnosti a účinnosti zostávajú aj po skončení Zmluvy (z akéhokoľvek dôvodu) najmä ustanovenia týkajúce sa mlčanlivosti, doručovania, zákazu postúpenia pohľadávok, zmluvných pokút a pod.
5. Neplatnosť, neúčinnosť alebo neaplikovateľnosť niektorého ustanovenia tejto Zmluvy nespôsobuje neplatnosť, neúčinnosť alebo neaplikovateľnosť tejto Zmluvy ako celku.
6. V prípade neplatnosti, neúčinnosti alebo neaplikovateľnosti niektorého ustanovenia tejto Zmluvy sú Zmluvné strany povinné vyvinúť všetku súčinnosť, ktorú od nich možno spravodlivo požadovať, aby neplatné, neúčinné alebo neaplikovateľné ustanovenie tejto Zmluvy nahradili novým ustanovením v súlade s účelom tejto Zmluvy. V prípade, ak bude právny predpis citovaný v tejto dohode zrušený a nahradený iným právnym predpisom, odkazy tejto Zmluvy na pôvodný právny predpis sa budú považovať za odkazy na právny predpis, ktorý ho nahradil.
7. Zmluvné strany sa zaväzujú vynaložiť primerané úsilie pri riešení vzájomných sporov vyplývajúcich z tejto Zmluvy, ktoré budú riešené v prvom rade zmierlivým spôsobom a dialógom. V prípade, ak zmierlivý spôsob riešenia vzájomných sporov nebude úspešný, právomoc riešiť spory vyplývajúce z tejto Zmluvy majú príslušné súdy Slovenskej republiky, za použitia slovenského práva.
8. Zmluva je vyhotovená v štyroch rovnopisoch, pričom dva rovnopisy sú pre Objednávateľa a dva rovnopisy pre Dodávateľa.
9. Zmluvné strany vyhlasujú, že si Zmluvu prečítali, jej obsahu porozumeli a na znak toho, že jej obsah zodpovedá ich skutočnej a slobodnej vôli, ju podpisujú.
10. Neoddeliteľnú súčasť tejto Zmluvy tvoria tieto prílohy:

Príloha č. 1 – Opis predmetu zákazky

Príloha č. 2 – Ponuka v zákazke

Príloha č. 3 – Kontaktné údaje

Príloha č. 4 – Subdodávatelia

Príloha č. 5 – Zoznam kľúčových odborníkov

|  |  |  |
| --- | --- | --- |
| V Bratislave, dňa: |  | V \_\_\_\_\_\_\_\_\_\_\_\_\_\_\_, dňa: |
|  |  |  |
| Objednávateľ |  | Dodávateľ |

**Príloha č.3 – Kontaktné údaje**

a) K zabezpečeniu súčinnosti pri plnení tejto Zmluvy a operatívnemu riešeniu problémov vznikajúcich pri plnení predmetu tejto Zmluvy určili Zmluvné strany svojich zodpovedných zástupcov:

|  |  |  |  |
| --- | --- | --- | --- |
| Za Dodávateľa | Meno a priezvisko | E-mail | Tel. číslo |
|  |  |  |  |
|  |  |  |  |
| Za Objednávateľa |  |  |  |
| (projektový manažér) | Ing. arch. Michal Pulman | [michal.pulman@bratislava,sk](mailto:michal.pulman@bratislava,sk) | +421 259 356 134 |
|  |  |  |  |

b) Za prvé kontaktné osoby ohľadne komunikácie týkajúcej sa tejto Zmluvy, prípadne pre riešenie administratívnych a organizačných pokynov boli určené nasledovné osoby: :

|  |  |  |  |
| --- | --- | --- | --- |
| Za Dodávateľa | Meno a priezvisko | E-mail | Tel. číslo |
|  |  |  |  |
|  |  |  |  |
| Za Objednávateľa |  |  |  |
| (projektový manažér) | Ing. arch. Michal Pulman | [michal.pulman@bratislava,sk](mailto:michal.pulman@bratislava,sk) | +421 259 356 134 |
|  |  |  |  |

**Príloha č.4 – Subdodávatelia**

# Zoznam subdodávateľov a podiel subdodávok

# Údaje o všetkých známych subdodávateľoch

**Na predmet zákazky: „Inžinierska činnosť na prípravu a realizáciu stavby Bytový dom Terchovská ul. a dotknuté územie“**

v rámci dynamického nákupného systému **,,** **Inžinierska činnosť“** v súlade so ZVO

sa nebudú podieľať subdodávatelia a celý predmet zákazky uchádzač uskutoční vlastnými kapacitami

sa budú podieľať nasledovní subdodávatelia:

|  |  |  |  |  |
| --- | --- | --- | --- | --- |
| Por. č. | Subdodávateľ | identifikačné číslo alebo dátum narodenia, ak nebolo pridelené identifikačné číslo | hodnota plnenia vyjadrená v percentách  (%) k ponukovej cene | osoba oprávnená konať za subdodávateľa (meno a priezvisko, adresa pobytu, dátum narodenia) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

V Bratislave, dňa ..................... ..........................................................

meno, priezvisko a podpis štatutárneho orgánu

alebo člena štatutárneho orgánu uchádzača

Pozn.:

V zmysle § 2 ods. 5 písm. e) ZoVO je subdodávateľom hospodársky subjekt, ktorý uzavrie alebo uzavrel s úspešným uchádzačom písomnú odplatnú zmluvu na plnenie určitej časti zákazky. Subdodávateľ znamená fyzickú alebo právnickú osobu, ktorá na základe zmluvy s úspešným uchádzačom bude realizovať pre uchádzača určité služby v zmysle predmetu zákazky;

Percentuálny podiel ich služieb je z celkovej ceny diela  s DPH;

Uchádzač uvedie za subdodávateľa: názov alebo obchodné meno, sídlo alebo miesto podnikania, štát, IČO; v predmete subdodávky rámcový popis rozsahu služby, ktorú  bude vykonávať.

**Príloha č. 5: Zoznam kľúčových odborníkov – (zoznam osôb v zmysle § 34 ods. 1 písm. g) ZoVO)**

|  |  |  |  |  |  |
| --- | --- | --- | --- | --- | --- |
| **č.** | **Pozícia** | **Meno a priezvisko** | **Dátum narodenia** | **Email** | **Telefónne číslo** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |